*Tämä artikkeli käsittelee vuonna 2000 syntynyttä jääkiekkoilijaa. Hänen isänsä on vuonna 1973 syntynyt jääkiekkoilija, jääkiekkovalmentaja ja seurajohtaja Libor Zábranský.*

**Libor Zábranský** (s. 26. toukokuuta 2000 Brno, Tšekki) on tšekkiläinen jääkiekkopuolustaja, joka pelaa SM-liigajoukkue Porin Ässissä. Hän laukoo oikealta.

Ura
---

### Seuraura

Zábranský on HC Kometa Brnon kasvatti. Hän oli kaudella 2013–2014 seuran C-nuorten tehokkain puolustaja tehoilla 6+8=14. Kaudella 2014–2015 Zábranský sijoittui tehoilla 10+20=30 Tšekin C-nuorten sarjan puolustajien pistepörssissä viidenneksi. Kaudella 2015–2016 hän voitti Kometan C-nuorten sisäisen tehotilaston lukemalla +24. Suurimman osan kaudestaan Zábranský pelasi kuitenkin seuran B-nuorissa, jossa hän teki yli piste per peli -tahdilla runkosarjassa 24 ottelussa tehot 9+18=27. Zábranský voitti tehoilla 2+9=11 Tšekin B-nuorten sarjan pudotuspelien puolustajien piste- ja syöttöpörssin sekä puolustajien tehotilaston lukemalla +10, joilla hän jakoi myös Kometan sisäisen tehotilaston voiton Martin Nečasin kanssa. Zábranský voitti kauden päätteeksi sarjan mestaruuden.

Kaudella 2016–2017 Zábranský teki Tšekin A-nuorten sarjassa yli piste per peli -tahdilla 34 runkosarjaottelussa tehot 9+26=35, joilla hän sijoittui koko sarjan puolustajien pistepörssissä kolmanneksi. Zábranský debytoi kauden aikana myös Kometa Brnon Extraliga-joukkueessa, jossa hän pelasi 15 runkosarja- ja yhden playoff-ottelun tehden yhden syöttöpisteen. Zábranský teki Extraliga-debyyttinsä vain 16-vuotiaana runkosarjan neljännellä kierroksella 16. syyskuuta vieraissa HC Plzeňiä vastaan. Hänet merkittiin Kometan seitsemänneksi puolustajaksi. Zábranský sai ottelussa jääaikaa 11.39 minuuttia. Hän voitti kauden päätteeksi Tšekin-mestaruuden. Zábranský pelasi kauden aikana miesten pelejä myös kolme ottelua lainalla sarjatasoa alempana 1. česká hokejová ligan SK Horácká Slavia Třebíčissä.

WHL-joukkue Kelowna Rockets varasi Zábranskýn 51. pelaajana CHL:n varaustilaisuudessa 2017. Hän siirtyi joukkueeseen kaudeksi 2017–2018. Kesken kauden 2018–2019, tammikuussa 2019 Zábranský siirtyi kuitenkin USHL-junioriliigan Fargo Forceen. WHL-joukkue Saskatoon Blades varasi hänet uudelleen CHL:ään 55. pelaajana kesällä 2019. Zábranský palasi liigaan ja siirtyi joukkueeseen kaudeksi 2019–2020. Marraskuussa 2019 Blades kuitenkin kauppasi hänet Moose Jaw Warriorsiin vaihdossa kesän 2020 seitsemännen kierroksen varausvuoroon. Tammikuussa 2020 Warriors kauppasi Zábranskýn edelleen jo hänen neljänteen WHL-seuraansa, Kamloops Blazersiin vaihdossa hyökkääjä Martin Langiin.

Kaudeksi 2020–2021 Zábranský teki Extraliga-sopimuksen kasvattajaseuransa Kometa Brnon kanssa. Sekä joukkueen pääomistajana, toimitusjohtajana että päävalmentajana toimi hänen isänsä Libor Sr.. Kuitenkin kauden kynnyksellä, syyskuussa 2020 Kometa lainasi Zábranskýn koko kauden kattavalla sopimuksella toiseen Extraliga-joukkueeseen, HC Karlovy Varyyn. Hän pelasi ensimmäisellä kokonaisella Extraliga-kaudellaan 51 runkosarjaottelua tehopistein 7+7=14 ja neljä playoff-ottelua ilman tehopisteitä. Zábranský oli runkosarjassa joukkueensa eniten maaleja tehnyt puolustaja. Hän avasi maalitilinsä Extraligassa kahdella osumalla 11. marraskuuta 2020 HC České Budějovicea vastaan.

Zábranský siirtyi kaudeksi 2021–2022 kaksivuotisella sopimuksella SM-liigajoukkue Mikkelin Jukureihin. Hän teki ensimmäisellä kaudellaan Jukureissa 17 tehopistettä ja toisella 15. Hän siirtyi kaudeksi 2023–2024 vuoden mittaisella sopimuksella Porin Ässiin.

### Maajoukkueura

Zábranský pelasi alle 20-vuotiaiden MM-kilpailuissa vuonna 2020, jolloin hän toimi Tšekin kapteenina. Zábranský oli neljällä osumallaan joukkueen paras maalintekijä ja toiseksi paras pistemies Michal Teplýn jälkeen. Hän voitti myös koko turnauksen puolustajien maalipörssin. Valmennus valitsi Zábranskýn Tšekin turnauksen yhdeksi kolmesta parhaasta pelaajasta.

Zábranský pelasi myös alle 18-vuotiaiden MM-kilpailuissa vuonna 2018, jolloin hän toimi Tšekin kapteenina. Hänet valittiin myös Yhdysvaltoja vastaan pelatun välieräottelun päätteeksi joukkueensa ottelun parhaaksi pelaajaksi. Zábranský pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti hopeaa. Zábranský jakoi kolmella syöttöpisteellään Tšekin sisäisen syöttöpörssin voiton Vojtěch Střondalan kanssa. Hän pelasi myös World U-17 Hockey Challengessa vuonna 2016. Yhteensä Zábranský on pelannut 14 nuorten ja 43 poikien maaottelua.

Tšekin A-maajoukkueessa Zábranský on pelannut 19 ottelua tehden kolme syöttöpistettä. Hän teki A-maajoukkuedebyyttinsä 24. huhtikuuta 2021 Jindřichův Hradecissa pelatussa harjoitusottelussa Itävaltaa vastaan. Zábranský merkittiin Tšekin kolmospuolustajapariin Radim Šaldan viereen. Zábranský keräsi joukkueensa 7–2-voittoon päättyneestä ottelusta teholukeman +2.

Muuta
-----

Zábranskýn isä Libor Sr. on entinen jääkiekkopuolustaja, joka pelasi omalla urallaan pudotuspelit mukaan lukien yli 300 ottelua Extraligassa sekä myös 40 NHL-ottelua St. Louis Bluesissa. Hän on nykyään HC Kometa Brnon pääomistaja ja toimii myös seuran toimitusjohtajana. Vanhemman Liborin serkku Tomáš Vincour pelasi omalla urallaan hyökkääjänä yhteensä 95 NHL-ottelua Dallas Starsissa ja Colorado Avalanchessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | HC Kometa Brno | Tšekki U20 | 12 | 3 | 4 | 7 | 4 | – | – | – | – | – |
| 2016–2017 | HC Kometa Brno | Tšekki U20 | 34 | 9 | 26 | 35 | 36 | 12 | 3 | 7 | 10 | 6 |
|  | HC Kometa Brno | ČEL | 15 | 0 | 1 | 1 | 2 | 1 | 0 | 0 | 0 | 0 |
|  | SK Horácká Slavia Třebíč | Tšekki I | 3 | 0 | 0 | 0 | 4 | – | – | – | – | – |
| 2017–2018 | Kelowna Rockets | WHL | 72 | 2 | 17 | 19 | 34 | 4 | 0 | 0 | 0 | 0 | U18 | 7 | 1 | 4 | 5 | 6 |
| 2018–2019 | Kelowna Rockets | WHL | 35 | 2 | 7 | 9 | 32 | – | – | – | – | – |
|  | Fargo Force | USHL | 30 | 4 | 12 | 16 | 20 | 2 | 0 | 0 | 0 | 0 |
| 2019–2020 | Saskatoon Blades | WHL | 16 | 1 | 4 | 5 | 14 | – | – | – | – | – | JMM | 5 | 4 | 0 | 4 | 16 |
|  | Moose Jaw Warriors | WHL | 13 | 1 | 5 | 6 | 15 | – | – | – | – | – |
|  | Kamloops Blazers | WHL | 23 | 2 | 8 | 10 | 12 | – | – | – | – | – |
| 2020–2021 | HC Karlovy Vary | ČEL | 51 | 7 | 7 | 14 | 4 | 4 | 0 | 0 | 0 | 8 |
| 2021–2022 | Jukurit | SM-liiga | 58 | 4 | 13 | 17 | 57 | 7 | 1 | 0 | 1 | 2 |
| 2022–2023 | Jukurit | SM-liiga | 57 | 3 | 12 | 15 | 18 | – | – | – | – | – |
| 2023–2024 | Ässät | SM-liiga | 57 | 5 | 7 | 12 | 29 | – | – | – | – | – |
| 3 kautta | yhteensä | SM-liiga | 172 | 12 | 32 | 44 | 104 | 7 | 1 | 0 | 1 | 2 |
| 2 kautta | yhteensä | ČEL | 66 | 7 | 8 | 15 | 6 | 5 | 0 | 0 | 0 | 8 |

Lähteet
-------

* Libor Zábranský The Internet Hockey Databasessa (englanniksi)
* Libor Zábranský Eurohockey-sivustolla (englanniksi)
* Libor Zábranský *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Libor Zábranský *Elite Prospects*. Everysport Media Group AB.  (englanniksi)
2. ↑  Elite Prospects - HC Kometa Brno U16 *eliteprospects.com*. Everysport Media Group AB. Viitattu 15.7.2021. (englanniksi)
3. ↑  Elite Prospects - Czech U16 Stats 2014-2015 *eliteprospects.com*. Everysport Media Group AB. Viitattu 15.7.2021. (englanniksi)
4. ↑  Elite Prospects - HC Kometa Brno U16 *eliteprospects.com*. Everysport Media Group AB. Viitattu 15.7.2021. (englanniksi)
5. ↑  Elite Prospects - Czech U18 Stats 2015-2016 *eliteprospects.com*. Everysport Media Group AB. Viitattu 15.7.2021. (englanniksi)
6. ↑  Elite Prospects - HC Kometa Brno U18 *eliteprospects.com*. Everysport Media Group AB. Viitattu 15.7.2021. (englanniksi)
7. ↑  Elite Prospects - Czech U20 Stats 2016-2017 *eliteprospects.com*. Everysport Media Group AB. Viitattu 15.7.2021. (englanniksi)
8. ↑  Rozestavení: HC Škoda Plzeň - HC Kometa Brno, 16.09.2016 *Hokej.cz*.  16.9.2016. BPA sport marketing a.s. ve spolupráci s eSports.cz, s.r.o. Viitattu 15.7.2021. (tšekiksi)
9. ↑  HC Škoda Plzeň - HC Kometa Brno, 16.09.2016 *Hokej.cz*.  16.9.2016. BPA sport marketing a.s. ve spolupráci s eSports.cz, s.r.o. Viitattu 15.7.2021. (tšekiksi)
10. ↑  FORCE ADD DAVIDSON & ZABRANSKY *fargoforce.com*.  18.1.2019. FARGO, N.D.:  Fargo Force Hockey.  Arkistoitu 15.7.2021. Viitattu 15.7.2021. (englanniksi)
11. ↑  Blades sign pair of Czech Defensemen *saskatoonblades.com*.  15.8.2019. Saskatoon, Sask:  Saskatoon Blades. Viitattu 15.7.2021. (englanniksi)
12. ↑  Warriors acquire import defenceman *mjwarriors.ca*.  6.11.2019. Moose Jaw Warriors. Viitattu 15.7.2021. (englanniksi)
13. ↑  BLAZERS ACQUIRE ZABRANSKY FROM WARRIORS *blazerhockey.com*.  9.1.2020. Kamloops, BC:  Kamloops Blazers. Viitattu 15.7.2021. (englanniksi)
14. ↑  Zajíček, Roman: S Liborem Zábranským o hráčských příchodech, odchodech i změnách v realizačním týmu Komety *hc-kometa.cz*.  1.5.2020. Brno:  KOMETA GROUP, a.s. Viitattu 15.7.2021. (tšekiksi)
15. ↑  Kubelka, Daniel: Loňský kapitán dvacítky do Varů, z Komety přichází obránce Libor Zábranský *hokejkv.cz*.  8.9.2020. HC Energie Karlovy Vary s.r.o. Viitattu 15.7.2021. (tšekiksi)
16. ↑  Elite Prospects - HC Energie Karlovy Vary *eliteprospects.com*. Everysport Media Group AB. Viitattu 15.7.2021. (englanniksi)
17. ↑  HC Energie Karlovy Vary - Madeta Motor České Budějovice, 11.11.2020 *Hokej.cz*.  11.11.2020. BPA sport marketing a.s. ve spolupráci s eSports.cz, s.r.o. Viitattu 15.7.2021. (tšekiksi)
18. ↑  Liikanen, Tero: Jukurit nappasi MM-leirillä mukana olevan tšekkipelurin − Libor Zabransky vahvistamaan puolustusta *Jatkoaika.com*.  20.4.2021. Jatkoaika r.y. Viitattu 15.7.2021.
19. ↑  Laiho, Harri: MM-kisat jäivät Ässien uudelta puolustajalta vielä haaveeksi – Tšekin maajoukkuemies kehuu Padan pelityyliä ja kannattajia *satakunnankansa.fi*.  17.4.2023. Pori:  Sanoma Media Finland Oy. Viitattu 17.4.2023.
20. ↑  Elite Prospects - Czech Republic U20 *eliteprospects.com*. Everysport Media Group AB. Viitattu 15.7.2021. (englanniksi)
21. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  29.4.2018. IIHF. Viitattu 15.7.2021. (englanniksi)
22. ↑  Elite Prospects - Czech Republic U18 *eliteprospects.com*. Everysport Media Group AB. Viitattu 15.7.2021. (englanniksi)
23. ↑  Česko - Rakousko *isport.blesk.cz*.  24.4.2021. CZECH NEWS CENTER a.s. Viitattu 15.7.2021. (tšekiksi)
24. ↑  Česko - Rakousko, 24.04.2021 *Hokej.cz*.  24.4.2021. BPA sport marketing a.s. ve spolupráci s eSports.cz, s.r.o. Viitattu 15.7.2021. (tšekiksi)
25. ↑  Libor Zábranský *Elite Prospects*. Everysport Media Group AB.  (englanniksi)
26. ↑  Tomáš Vincour *Elite Prospects*. Everysport Media Group AB.  (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl